ཡངཤིང་གཡོ་བ་ཞིག་གསལ་བཏབ།དེའི་སྟེང་དབུ་མའི་མས་སྡེའི་ཁོངས་སུ་རྣམ་ཤེས་ཀྱི་ངོ་བོ་ཐིག་ལེ
དཀར་པོ་ཆེ་ཆུང་བོད་སྲན་ཙམ་པ་དཀར་ཞིང་འཚེར་བ་སྐུམ་ཞིང་འདྲིལ་བ་ཡང་ཞིང་གཡོ་བ་ཞིག་གསལ་བཏབ་པར་བྱ་སྟེ།དེ་ཡང་འདི་ལ་གོམ་འདྲིས་ལ་བརྟན་པ་ཅུང་ཟད་མ་ཐོབ་ན་སླར་ཀྱང་དོན་མེད་པས་དེ་ཡང་ཐོག
མནས་གསལ་ཐེབས་ཡོད་ངམ་མི་ཡོད་སྙམ་པའི་རྣམ་རྟོག་མེད་པར་ལམ་གྱིས་གསལ་བཏབ་སྟེ།གཞན་དུ་མ་ཡེངས་པར་དེ་ཁར་ཤེས་པ་རྩེ་གཅིག་ཏུ་གཏད་དེ་བསྒོམ།དེའི་ངང་ལས་ཐ་མལ་གྱི་རྣམ་རྟོག
ཐོལ་གྱིས་འཕྲོ་ན་དེ་ཉིད་སྐྱེས་མཚམས་ནས་ངོས་ཅེར་གྱིས་ཟིན་པར་བྱས་ནས་འཕྲོ་རྦད་ཀྱིས་བཅད་དེ་ཐིག་ལེའི་སྟེང་དུ་ཧྲིལ་གྱིས་སྒྲིལ་ལ་དེ་ཁའི་ཐོག་ཏུ་གཟོ་མེད་ཡེངས་མེད་དུ་འཇོག།དེ་ལྟར་ནན་ཏན་དུ་བསྒོམ་པས
རྣམ་རྟོག་བཅོས་འགྱུར་རྣམས་འགགས་ཏེ་ཐིག་ལེའི་རྣམ་པ་ལམ་མེ་བ་དེ་ཁ་ལ་རྩེ་གཅིག་ཏུ་སེམས་ཟིན་པ་དང་།ཐུན་མཚམས་སུའང་རྟག་ཏུ་དྲན་པ་ཞིག་བྱུང་ན་རླུང་སེམས་འདུས་པ་ཡིན་ནོ།།བཞི་པ་བསུ་སྐྱེལ

ལ་བསླབ་པ་ནི།རང་གི་སྤྱི་བོར་སེང་ཁྲི་པད་ཟླའི་གདན་གྱི་སྟེང་དུ་ངོ་བོ་སྐྱབས་ཀུན་འདུས་པའི་སྤྱི་གཟུགས་དྲིན་ཅན་རྩ་བའི་བླ་མ་ཉིད་རྣམ་པ་བཅོམ་ལྡན་འདས་དཔལ་རྡོ་རྗེ་སེམས་དཔའ་བདེ་སྟོང
ཟུང་འཇུག་གི་ངོ་བོར་བཞུགས་པར་མོས་ལ།ན་མོ་གུ་རུ།རང་ལུས་སྟོང་གསལ་འོད་ཀྱི་གོང་བུའི་ཞིང་།།ངན་འགྲོའི་སྒོ་དགུར་ཧཱུཾ་ཡིག་མཐིང་ནག་འབར།།དྭངས་གསལ་དྷཱུ་ཏིའི་མར་སྣར་རླུང་དཀྱིལ་ལ།།རྣམ
ཤེས་མི་འབྱུར་ཐིག་ལེ་འཕར་ཞིང་གཡོ།།བདེ་ཆེན་འཁོར་ལོར་རྒྱལ་ཀུན་འདུས་པའི་དཔྱིད།།རྩ་བའི་བླ་མ་ཁྱབ་བདག་རྡོ་རྗེ་སེམས།།དཀར་གསལ་རྡོ་རྗེ་དྲིལ་འཛིན་མཚན་དཔེར་ལྡན།།མཐོང་ཐོས་དྲན
རེག་སྒྲོལ་བའི་མགོན་པོར་བཞུགས།།ཁྱབ་བདག་དང་པོའི་སངས་རྒྱས་ཀུན་ཏུ་བཟང་།།ཁ་སྦྱོར་ཡན་ལག་བདུན་ལྡན་རྡོ་རྗེ་སེམས།།མཆོག་གི་སྤྲུལ་པའི་གར་མཁན་དགའ་རབ་རྗེ།།སྙིང་པོའི་དོན
སྟོན་ཤྲཱི་སི་དྷ་ལ།།གསོལ་བ་འདེབས་སོ་ཐུགས་རྗེའི་ལྕགས་ཀྱུས་ཟུངས།།མཆོག་གི་ཟབ་ལམ་འཕོ་བའི་བགྲོད་པ་ཡིས།།སྲིད་པའི་གྲོང་ཁྱེར་དྭངས་མའི་འོད་གུར་ཞིག།གདོད་མའི་ས་ལ་གཏན་སྲིད
ཟིན་པར་ཤོག།རབ་འབྱམས་རྒྱལ་ཀུན་ངོ་བོ་པདྨ་འབྱུང་།ཟུང་འཇུག་སྒྱུ་མའི་རྣམ་རོལ་ཧཱུྃ་ཀ་ར།།མཉམ་རྫོགས་ཐིག་ལེར་བྱང་ཆུབ་བི་མ་དང་།།ཟབ་ལམ་གསལ་མཛད་བཻ་རོ་ཙ་ན་ལ།།གསོལ་བ།

མཆོག།སྲིད་པའི།།གདོད།བདེ་ཆེན་རྒྱལ་བ་ཀུན་ཡུམ་མཁའ་ཆེན་བཟའ།།ཐེག་མཆོག་བསྟན་པའི་མངའ་བདག་གཏེར་བདག་གླིང་།།མཁས་གྲུབ་གཙུག་རྒྱན་ཆོས་དཔལ་རྒྱ་མཚོའི་ཞབས།།
རྫོགས་ཆེན་རྣལ་འབྱོར་ཤེས་རབ་སྒྲོན་མ་ལ།།གསོལ།།མཆོག།སྲིད།།གདོད།།རྒྱལ་སྲས་ཨོ་རྒྱན་བསྟན་འཛིན་རྡོ་རྗེ་དཔལ།།དུས་གསུམ་སྐྱབས་གནས་ཀུན་འདུས་ངོ་བོ་ཉིད།།མཚན
དཔེའི་གཟི་བྱིན་རབ་འབར་འཁོར་འདས་ཆོས།།མ་ལུས་ལེགས་སྟོན་ཕྲིན་ལས་རྣམ་རྒྱལ་ལ།།གསོལ།།མཆོག།སྲིད།།གདོད།།མཁའ་ཁྱབ་ཆོས་སྐུ་སྲིད་ཞི་ཀུན་གྱི་བདག།མཆོག
གི་ལམ་མཁ་རྩ་བའི་བླ་མ་དང་།།ཞི་དང་ཁྲོ་བོའི་རོལ་གར་ཡི་དམ་ལྷ།།རྩ་ཁམས་དག་པའི་དཔའ་བོ་རྣལ་འབྱོར་མར།།གསོལ།།མཆོག།སྲིད།།གདོདརང་ལུས་འབྱུང་འདུས
སྒྱུ་མའི་གཡར་ཁང་ནས།།རྣམ་ཤེས་མགྲོན་པོ་དྲངས་མའི་ཐིག་ལེའི་དཔྱིད།།གནད་གསུམ་ཟབ་ལམ་བགྲོད་པས་ཚངས་པའི་སྒོར།།དཔག་ཆེན་མདའ་བཞིན་དབྱིངས་སུ་འཕོ་བར་ཤོག།ལས
དོན་སྒྲིབ་པའི་མུན་པ་དབྱིངས་སུ་སངས།།ཟུང་འཇུག་རིག་པ་བདེ་ཆེན་འོད་སྐུར་གྲོལ།།ས་ལམ་ཡོངས་རྫོགས་ཁྱབ་བདག་རྡོ་རྗེ་སེམས།།དབྱེར་མེད་ཐིག་ལེ་ཆེན་པོར་མངོན་རྫོགས་ཤོག།ཅེས

པའི་བར་གྱི་གསོལ་འདེབས་ཀྱི་རིམ་པ་དེ་ཁ་ཙམ་ཚིག་ཙམ་མ་ཡིན་པར་མཐའ་གསུམ་གྱི་ཉུང་མཐའ་བྱས་པ་གསོལ་བ་ཕུར་ཚུགས་སུ་བཏབ་རྗེས་སླར་ཡང་རླུང་དཀྱིལ་སྟེང་གི་ཐིག་ལེ་སྤྱི་བོའི་ཧཾ་ཡིག་དདེ
བཅས་པ་རྣམས་ལ་གསལ་སྣང་འདོན་སྦྱོར་ཞིག་བྱས་རྗེས་ངག་ཏུ་ཧྲཱི་ཞེས་བརྗོད་པའི་ཚེ་རྣམ་ཤེས་ཐིག་ལེ་དེ་ཉིད་རླུང་གིས་ཆེར་བསྐྱོད་པ་འདར་ཁྲིལ་ལེ་གྱེན་དུ་ཇེ་ཆེར་འཕགས་པ།ཧི་ཀ་ཅེས་བརྗོད་པའི་ཚེ་དབུ་མའི་ནང་།།
ནས་ཡར་དཔག་ཆེན་གྱིས་མདའ་འཕངས་པ་ལྟར་རྒྱང་གིས་སོང་ནས་སྤྱི་བོའི་ཧཾ་དང་པོ་གཅིག་ཏུ་གྱུར་པ་ཚངས་བུག་ནས་མི་འདོན་པར་ཧཾ་དང་བསྲེས་ཏེ་བསུ་སྐྱེལ་ལ་བསླབ་པས་མིག་ཡིད་རླུང་གསུམ་སྤྱི་བོར་སྒྲིལ་ཤེས་པ་ཧཾ
ཡིག་ལ་བདེ་སིང་ངེར་འཕངས་ལ་ཅུང་ཟད་མཉམ་པར་བཞག།ཡང་ངག་ཏུ་ཀ་ཞེས་བརྗོད་པ་དང་མཉམ་དུ་མིག་ཐུར་དུ་ཕབ་ལྟོ་བ་ཚིལ་གྱིས་ནོན་པ་དང་མཉམ་དུ་ཧཾ་ལས་པ་དག་དང་བཅས་ཏེ་ཐིག་ལེ་ཧྲིལ་གྱིས་ཕབ
པས་རླུང་དཀྱིལ་ལྕི་ཐེན་གྱིས་མནན་ཐབས་སུ་ཡོད་པར་བསམས་ལ་ཅུང་ཟད་མཉམ་པར་བཞག།ཡང་སྔར་ལྟར་སྤོར་བ་སོགས་རྟག་ཁྱད་པར་ཅན་མ་ཐོན་གྱི་བར་དུ་བསུ་སྐྱེལ་ལ་ནན་ཏན་དུ་བསྒོམ་པར་བྱས་ནས
སྤྱི་བོའི་བླ་མ་ཉིད་ཧཾ་ཡིག་ལ།ཧཾ་ཡིག་རྩ་དབུ་མ་ལ།དབུ་མ་ཐིག་ལེ་ལ།ཐིག་ལེ་རླུང་དཀྱིལ་ལ་ཐིམ་སྟེ་ཅི་ཡང་མི་དམིགས་པའི་ངང་ལ་མཉམ་བཞག་བྱས་རྗེས།དགེ་བ་འདི་ཡིས།དཔལ་ལྡན་

བླ་མ་སོགས་ཀྱིས་དགེ་བ་བསྔོ།དེ་རྗེས་འབྲུ་གསུམ་གྱི་རྡོར་བཟླས་ལ་འབད་དོ།།ལྔ་པ་ལས་ལ་སྤར་བ་ལ་རང་དོན་དང་གཞན་དོན་གཉིས་ལས།།དང་པོ་རང་དོན་དུ་ཇི་ལྟར་བྱ་བའི་ཚུལ་ནི།དེའང་མེ་དང་དུ
བའི་ཚུལ་ལྟར་འཆི་བའི་སྔ་རོལ་དུ་འཆི་ལྟས་འབྱུང་སྟེ།དེའང་རྨི་ལམ་དུ་རྟ་དམར་དང་།བོང་དྲིལ།རྔ་མོང་།མ་ཧེ་ལ་སོགས་པ་ལ་གཅེར་བུས་ཞོན་ཏེ་ཁ་ལྷོར་ཕྱོགས་ནས་ལ་ཀླུང་བརྒལ་ཏེ་འགྲོ་བ་དང་རི
རོང་དོག་མོའི་རྩེ་ནས་ཐུར་དུ་འགྲོ་བ་དང་།གོས་རྒྱན་དམར་པེ་ཤ་སྟག་དང་།མེ་ཏོག་དམར་པོའི་ཚལ་དུ་འདུག་པས་གཤིན་པོ་དང་ལྷན་ཅིག་བཟའ་བཏུང་བྱེད་པ་དང་།དངོས་སུ་ཤེས་རྒྱུད་འཇམ
རྩུབ་གོ་ལྡོག་པ།ནོར་རྫས་ལ་འཛིན་ཞེན་ཆེ་ཆུང་སྔར་ལས་གོ་ལྡོག་པ།སྣའི་རླུང་ཕལ་ཆེར་གཡས་ནས་རྒྱུ་བ།ལུས་ཀྱི་བྱད་ཉམས་པ་སོགས་གང་རུང་འབྱུང་བས་ན།དེ་ལྟར་འཆི་ལྟས་མཐོང
ཆེ་ཚེ་སྒྲུབ་དང་།གཙོ་བོར་རྡོ་རྗེའི་བཟླས་པ་ཉིད་ལ་བརྩོན་པ་གལ་ཆེ་ཞིང་།གཞན་ཡང་སྲོག་བསླུ་དང་།ཕྱི་ནང་གསང་བའི་འཆི་བསླུ་སོགས་པར་ནན་ཏན་དུ་འབད་ཅིང་།དེ་དག་གིས་ཀྱང
བསླས་པའི་མཚན་མ་མ་མཐོང་བ་ཉེ་བའི་འཆི་ལྟས་རྣམས་མཐོང་ན་དེའི་ཚེ་རང་ཉིད་གནས་པའི་ས་དེ་གྲོང་ཡུལ་སོགས་ཡིན་ན་དེ་ལས་དབེན་པའི་གནས་སུ་འགྲོ་ཞིང་།།ཚེ་འདི་སྣང་གི་ལོངས་སྤྱོད་ཉེ་འཁོར

སོགས་རྨི་ལམ་སྒྱུ་མ་ལྟ་བུར་ཤེས་པས་ཞེ་ན་ཆགས་ཀྱི་འཁྲི་བ་བཅད་དེ་ཡོ་བྱད་ཐམས་ཅད་མཆོད་སྦྱིན་དང་།སྤོང་དག་ལ་གཏོང་།ཚོར་བ་དང་།མ་ཚོར་བའི་དམ་ཚིག་ཉམས་ཆགས་ཐམས་ཅད་
ཚོགས་སྐོང་གི་ཆོ་ག་ལ་སོགས་པས་བཤགས་ཤིང་དམ་ཚིག་གསོ་བའི་ཕྱིར་དབང་ཡང་བླང་།།སྲུང་མའི་རྟེན་གཏོར་ཡོད་ན་གཏོར་འབུལ་བྱ་ཞིང་།བྱང་ཆུབ་སྒྲུབ་པའི་ལམ་གྱི་འགལ་རྐྱེན་སེལ་བ་དང་མཐུན
རྐྱེན་སྒྲུབ་པའི་ཕྲིན་ལས་གསོལ།།བར་དོའི་གདམས་ངག་རྣམས་དང་།འཕོ་བའི་གདམས་པ་བློ་ལ་གསལ་འདེབས་ཤིང་།ཁྱད་པར་རང་བཞིན་སྤྲོས་བྲལ་གྱི་ཡེ་ཤེས་གནས་ལུགས་རང་ངོ་སྐྱོང་ཅི་ཤུ་བ་བྱ།དེ
ནས་ཤིན་ཏུ་ཉེ་བའི་འཆི་ལྟས་ས་ཆུ་ལ་ཐིམ་པ་ཙམ་དུ་གྱུར་པ་ན།བུ་ཕ་ཁྱིམ་དུ་འགྲོ་བའམ།བུ་མོ་མ་ཁྱིམ་དུ་འགྲོ་བ་ལྟར་རམ།ཚོང་པ་རང་ཡུལ་དུ་འགྲེ་བ་ལྟར་རང་ཉིད་གང་ལ་མོས་པའི་དག་པའི་ཞིང་དུ
འགྲོ་སྙོམས་པའི་ཤེས་པ་སྤྲོ་སིང་ངེ་བའི་ངང་ནས།ད་རེས་འཆི་བ་འོད་གིས་ལུ་འདི་ལ་བརྟེན་ཏེ་འཆི་སྲིད་ཆོས་སྐུའམ་འོན་ཏེ་བར་དོ་སྒྱུ་འཕྲུལ་དྲ་བའི་སྐུར་མངོན་དུ་བྱས་ནས་སེམས་ཅན་གྱི་དོན་རྒྱ་ཆེན་པོ་བགྱིད
སྐམས་པའི་འཕོན་ཤུགས་དྲག་པོ་སྔོན་དུ་བཏང་།སྤྱི་བོའི་གཙུག་ཏུ་རྩ་བའི་བླ་མ་སྐྱབས་གནས་ཀུན་འདུས་ཀྱི་ངོ་བོར་བཞུགས་པ་ལ་བཟོད་མེད་ཀྱི་མོས་གུས་དྲག་པོས་ཚངས་པའི་བུ་ག་རྒྱ་མཐོང་ཁ་བྱེ་བ་ལྟར་བུག་པ

ཧ་རེ་ཡོད་པར་གསལ་བ་སོགས་འཕོ་བའི་དམིགས་སྐོར་རྣམས་མཐར་ཆགསུ་བསྒོམ་རྗེས་ཧིག་བརྗོད་པའི་ཚེ་མིག་ཡིད་རླུང་གསུམ་སྤྱི་བོར་སྒྲིལ་ནས་ཐིག་ལེ་བླ་མའི་ཐུགས་ཀར་ཡིད་ཚིམ་གྱི་བར་དུ་སྦར་རྗེས།
ཇེཆེ་མཐོར་གྱུར་པ་ཕཊ་ཅེས་མི་དམིགས་སྤྲོས་བྲལ་གྱི་ངང་ལ་བཞོག་སྟེ་འཆི་བ་འོད་གསལ་ཆོས་སྐུཉམ་སུ་མྱོང་བར་བྱའོ།།གཉིས་པ་གཞན་དོན་དུ་འདེབས་པ་ནི།དེའང་ཕ་རོལ་པོ་འཆི་བའི་སྔ་རོལ་དུ་རང
ཉིད་སླེབས་པ་ཡིན་ན་དེའི་ལུས་གནད་ཙོག་པུར་འདུག་ཐུབ་ནར་བ།དེ་མིན་གློ་གཡས་ཕབ་པའི་སེང་གེའི་ཉལ་སྟབས་ལྟ་བུར་མགོ་ནུབ་ཏུ་ཕྱོགས་པར་བཞག།མིག་གི་ལྟ་སྟངས་ཀྱང་སྤྱི་བོར་གཏོད་དུ་གཞུག།
ཕྱི་དབུགས་ཆད་ནས་ནང་དབུགས་གནས་པའི་བར་དེར།ལུས་གནད་རླུང་རོ་བསལ་བ་ནས་ལས་འཟས་སྨིན་ཚུལ་བར་རང་དོན་ལྟར་རོ།།དེ་ཡང་གང་ཟག་དེ་ཉམས་ལེན་དང་ལྡན་པ་ཞིག་ཡིན་ན་བར་དེ་རྣམ
བཞིའི་གདམ་ངག་གསལ་འདེབས་པ་དང་།འཕོ་བའི་དམིགས་པའང་འབོག།གལ་ཏེ་ཐ་མལ་པ་ཡིན་ནའང་ལོང་ཆེན་ཐིམ་རིམ་གྱི་འབྱུང་ཚུལ་འཕོ་བའི་ཕན་ཡོན་སོགས་འཆད་ཅིང་།ཁྱད་པར་དུ་ཚེ
འདས་ཀྱི་མིང་ནས་བོས་ལ།འི་རིགས་ཀྱི་བུ་ཚེ་འདིའི་སྣང་བ་ནུབ་ཕྱི་མའི་སྣང་བ་མ་ཤར་གྱི་བར་དེར་འཕོ་བ་མ་སྒོམ་སངས་རྒྱས་ཀྱིས་ཁྱོད་པར་དོའི་འཇིགས་པ་ལས་ཐར་བར་བྱེད་པ་ཡིན་པས་ཁྱོད་རང་གི་མདུན་གྱི

ནམ་མཁར་དཔལ་རྡོ་རྗེ་སེམས་དཔའ་བཞུགས་ཡོད་པས་དེའི་ཐུགས་ཀར་རིག་པ་རྩེ་གཅིག་ཏུ་གཏོད་ཅིག།ལན་གསུམ།འོ་སྐྱེས་པའི་ཐ་མ་འཆི།འདུས་པའི་ཐ་མ་འབྲལ།འདུས
བྱས་ཐམས་ཅད་མི་རྟག་པའི་རང་བཞིན་ཅན་ཡིན་ལ།ཁྱད་པར་དུའང་རིགས་ཀྱི་བུ་ཁྱོད་སྔོན་གྱི་ལས་ཟད།།ཚེའི་འཕེན་པ་རྫོགས་པས་དེ་རིང་འཆི་བ་ཞེས་བྱ་བ་དེ་བྱུང་བ་ཡིན།འདིའི་ཚེ་གལ་ཆེ་བ་འཕོ་བའི
གདམ་པ་ཡིན་ཏེ།སཾ་བྷུ་ཊི་ལས།ཉིན་བཞིན་བྲམ་ཟེ་གསོད་པ་དང་།།ཆོམ་རྐུན་ལས་ཀྱིས་ལྗོངས་སྤྱོད་པ།།འདི་ཡི་ལས་ཀྱིས་འགྲུབ་འགྱུར་ཏེ།།སྡིག་པས་གོས་པར་མི་འགྱུར་རོ།།ཞེས་པས་འཕོ་བའི
གདམས་པས་ཟིན་ན་སྡིག་ཅན་ཀྱང་འཆི་ཁར་ཟོལ་ནུས་པའི་ཆོས་ཟབ་མོ་ཡིན་ཞིང་།དེའང་སློབ་དཔོན་ཆེན་པོ་པདྨའི་ཞལ་ནས།ཀྱེ་མ་བདག་ལ་འཆི་ཁྲ་བར་དོ་ཤར་དུས་སུ།།ཀུན་ལ་ཆགས་སེམས་ཞེན་འཛིན
སྤངས་བྱས་ནས།།གདམྲ་ངག་གསལ་བའི་ངང་ལ་མ་ཡེངས་ཞོག།ར་དོ་རིག་སྐྱེ་མེད་ནམ་མཁའི་དབྱིངས་སུ་འཕངས།།གདོས་བཅས་ཤ་ཁྲག་ལུས་དང་བྲལ་ལ་ཁད།།མི་རྟག།སྒྱུ་མ་ཡིན་པར་ཤེས་པར
བྱ།།ཞེས་གསུངས་པ་ལྟར།ཁྱོད་རང་གཉེན་བཤོས་རྣམས་དང་འགྲོགས་པའི་ལས་སྒྲོན་གྱི་འཕེན་པ་རྫོགས་ཏེ་འཆི་ཁུར་སླེབས་པ་ཡིན་པས་འདུས་པའི་སྙིང་ཉེའི་གྲོགས་ལ་མ་ཆགས་ཤིག།ད་ནི་སྐད་ཅིག་ཀྱང

འགྲོགས་པའི་མཐུ་མེད་པས་དེ་དག་ལ་ཆགས་ཞེ་ན་སྤངས་ཤིང་གཞན་ཡང་རིགས་དྲུག་འཁོར་བའི་གནས་གང་དུ་སྐྱེས་ཀྱང་སྡུག་བསྔལ་མ་གཏོགས་པའི་བདེ་བ་སྐད་ཅིག་ཙམ་མེད་པས་དེ་དག་ལ་ཆགས་ཞེ་ན་སྤངས་ཏེ་ད
རེས་འཁོར་བ་སྡུག་བསྐལ་གྱི་རྒྱ་མཚོ་ཆེན་པོ་ལས་ཐར་པ་ཞིག་བྱ་སྙམ་དུ་གོང་དུ་འཕྲོ་བའི་གནས་དག་པའི་ཞིང་དུ་ཡིད་གཏད་དེ་བུ་ལ་ཁྱིམ་དུ་འགྲོ་བའམ།བུ་མོ་མ་ཁྱིམ་དུ་འགྲོ་བ་ལྟར་སྤོ་སྲིང་དེ་བགྱིས་ལ་དམིགས
པ་འདི་ལྟར་གསལ་ཐོབ་མཛོད།ཁྱེད་རང་གི་སྤྱི་བོའི་གཙུག་ཏུ་སེང་ཁྲི་པདྨ་ཉི་ཟླའི་གདན་ལ་དུས་གསུམ་སངས་རྒྱས་རྔནྡ་ཅད་འདུས་པའི་བདག་ཉིད་ངོ་བོ་ཟིན་ཆེན་རྩ་བའི་བླ་མ་ལ་རྣམ་པ་དཔལ་རྡོ་རྗེ་སེམས
དཔའ་སྐུ་མདོག་དཀར་པོ་ཕྱག་གཡས་རྡོ་རྗེ་ཐུགས་ཀར་འཛིན་ཅིང་།།གཡོན་དངུལ་དཀར་གྱི་དྲིལ་བུ་དཀུར་བརྟེན་པ་ཡུམ་སྙེམས་མ་དཀར་མོ་གྱི་ཐོད་འཛིན་མ་ལ་འཁྱུད་པ།ཞབས་རྡོ་རྗེའི་སྐྱིལ་མོ་ཀྲུང
གིས་བཞུགས་པ་དར་དང་རིན་པོ་ཆེས་བརྒྱན་པ་ཞིག་བས་མྲ་ལ་མོས་གུས་ཚིག་སྒྲིལ་གྱིས་གསོལ་བ་ཐོབ་ཅིང་།།ན་མོ།།ཕྱོགས་དུས་སོགས་གསུམ།ཧོཿདེང་ནས་སོགས་གསུམ།བླ་མ་དཔལ་ལྡན
སོགས་གསུམ།སྐྱབས་ཡུལ་རང་ལ་བསྡུ།གོམྦ་འདྲིས་ཅན་ལ་ཁྱེད་རང་གི་ལུས་སྟེ་ར་འོད་ཀྱི་རང་བཞིན་དུ་གསལ་བའི་ངན་འགྲོའི་སྒོ་དགུར་ཧཱུྃ་མཐིང་ནག་འབར་བཅེས་བཀག་པ་ལུས་ཀྱི་དབུས་སུ་རྩ་

དབུ་མ་སྦོམ་ཕྲ་མདའ་སྔགས་ཙམ་པ་ཕྱི་དཀར་ལ་ནང་དམར་བ་དྭངས་གསལ་སྒྲུབ་སྟོང་གི་ཡར་སྣ་རྒྱས་པ་ཚངས་བུག་ལ་ཟུག་པའི་ནང་དུ་ཧཾ་ཡིག་དཀར་པོ་མགོ་བོ་ཐུར་དུ་བལྟ་བ་མར་སཱ་ཇེ་ཕྲར་སོང་བའི
ལྟེ་འོག་སོར་བཞིའི་མཚམས་སུ་སླེབས་པའི་མར་སྡེར་རླུང་གི་དཀྱིལ་འཁོར་གྱི་སྟེང་གི་དབུ་མའི་ནང་ཁོངས་སུ་ཁྱོད་རང་གི་སེམས་མི་ཤིག་པའི་ངོ་བོ་ཐིག་ལེ་དཀར་པོ་གསལ་འཚེར་འཕར་ཞིང་གཡོ་བ་ཞིག་གསལ་ཐོབ
མཛོད།དེ་ནས་བདག་གིས་བླ་ན་ལ་གསོལ་བ་བཏབ་ཅིང་ཧི་ཀ་བརྗོད་པའི་ཚེ་ཁྱོད་རང་གིས་སྤྱི་བོའི་བླ་མ་དཔལ་རྡོ་རྗེ་སེམས་དཔའ་ལ་མོས་གུས་གདུང་ཤུགས་དྲག་པོས་རེ་ལྟོས་ལིང་གིས་སྐྱུར་བས་རླུང་དཀྱིལ་སྟེང་གི་ཐིག
ལེ་དེ་ཉིད་དབུ་མའི་ནང་བརྒྱད་སྤྱི་བོའི་ཧཾ་དང་རོ་གཅིག་ཏུ་གྱུར་པ་ཚངས་བུག་ནས་མདའ་འཕངས་པ་ལྟར་རྒྱངགིས་སོང་བ་བླ་མའི་ཐུགས་ཀར་སིབ་ཀྱིས་ཐིམ།བླ་མའི་ཐུགས་དང་རང་གི་སེམས་གཉིས་དབྱེར
མེད་སྨོས་པའི་མཐའ་དང་བྲལ་བ་དེའི་དང་ལ་མཉམ་པར་ཞོག་ཅིང་།།ཕལ་པར།ཨོཾ་སྭ་བྷ་ཝས་སྤང་།དེ་རྗེས་སྣ་བུག་གཡོན་ནས་འོད་དཀར་པོ་དང་འདོད་ཆགས་ལས་གྱུར་པའི་དུག་ཐམས་ཅད་སངས
ཀྱིས་སེང་བར་བསམྲ་ལ་རྔུབ།ཡང་སྣ་བུག་གཡས་ནས་འོད་དམར་པོ་དང་།ཞེ་སྡང་ལས་གྱུར་པའི་དུག་ཐམས་ཅད་སོང་བར་བསམྲལ་རྔུབ།དབུས་ནས་འོད་སྔོན་པོ་དང་།གཏི་མུག་ལས་གྱུར་པའི

དུག་ཐཅད་སོང་བར་བསམ་ལ་རྔུབ།སྟོང་ར་ནས་ངན་འགྲོའི་སྒོ་དགུའི་བར་རང་དོན་ལྟར་ལས།དེ་ནས་རང་རྡོར་སེམས་སུ་གསལ།ཕུང་པོ་སྟོང་ར་རྩ་དབུ་མ་རླུང་དཀྱིལ་ཐིག་ལེ་སྤྱི་བོའི་བླ་མ་རྡོ་རྗེ
སེམས་དཔའ་རྣམས་གསལ་བཏབ་ནས།ན་མོ་གུ་རུ།རང་ལུས་སྟོང་གསལ་སོགས་ཀྱིས་བླ་མའི་སྐུ་ལས་འོད་ཟེར་བྱུང་བ་རང་གི་སྙིང་ཁར་ཐིམ།དེ་ལས་འོད་ཟེར་འཕྲོས་པས་ཕུང་པོའི་རྣམ
ཤེས་དང་བསྲེ་དེ་ནས།དུས་གསུམ་སངས་རྒྱས་ཐམ་ཅད་འདུས་པའི་ངོ་བོ་དྲིན་ཆེན་རྩ་བའི་བླ་མ་རིན་པོ་ཆེ་ལ་གསོལ་བ་འདེབས་སོ།།དམིགས་ཡུལ་ཚེ་ལས་འདས་པ་འདིའི་བདག་འཛིན་ཟློ